*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***Jautājums:*** *Iepazīstoties ar atklātā konkursa “Būvniecības ieceres “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Maskavas un Višķu ielās, Rīgā” projektēšana, autoruzraudzība un būvdarbi”, ID Nr. RS/2023/34 nolikuma prasībām vēlamies precizēt sekojošo:*

*- iepazīstoties ar iepirkuma dokumentāciju esam konstatējuši, ka nav pieejami orientējošie plānotie būvdarbu apjomi. Savukārt pārskatot iepriekšējās stadijas pakalpojuma nolikumu, precīzāk - iepirkuma „Atveseļošanās un noturības mehānisma plānā iekļauto Rīgas pilsētas pašvaldības projektu priekšizpētes veikšana un nepieciešamo ekspertu piesaiste” konkursa nolikuma 1.pielikumu “Tehniskā specifikācija”, redzams, ka Pasūtītājs ir uzdevis sekojošo: punkts 5.7.: Sniegt būvniecības ieceru risinājumu izmaksu detalizētu izvērtējumu, ietverot tāmju izstrādi saskaņā ar Ministru kabineta 2017. gada 3. maija noteikumiem Nr. 330 „Noteikumi par Latvijas būvnormatīvu LBN 501-15 „Būvizmaksu noteikšanas kārtība”” un citiem normatīvajiem aktiem. Risinājumu izstrādes gaitā saskaņot tāmi ar Pasūtītāju.*

*No šī varam secināt, ka Pasūtītāja rīcībā ir pieejami prognozētie būvdarbu apjomi, uz kuriem balstoties ir sastādītas Tehniskajā specifikācijā prasītās tāmes. Lai nodrošinātu līdzvērtīgas iespējas visiem pretendentiem, lūdzam publicēt prognozētos orientējošos būvdarbu apjomus.*

**Atbilde**: Paskaidrojam, ka pēc Priekšizpētes izstrādes Pasūtītājs ir precizējis un papildinājis vairākus tehniskos risinājumus, tos iekļaujot Projektēšanas uzdevuma nosacījumos. Tā piemēram, Pasūtītājs ir precizējis sliežu ceļu konstrukcijas veidus un segumu tipus, prasības dispečerpunkta ēkas būvniecībai un tās funkcionalitātes nodrošināšanai nepieciešamo inženiertīklu un sistēmu ierīkošanai, prasības apakšstacijas būvniecībai u.c. nosacījumus, kas netika detalizēti un ievērtēti Priekšizpētē. Tāpat, salīdzinājumā pret Priekšizpētes risinājumiem, ir samazināts apjoms veloceļa un ietvju būvniecībai un pārbūvējamo pieturvietu skaits.

Ņemot vērā minēto, Pasūtītājs ir aktualizējis Orientējošo darbu daudzumu sarakstu atbilstoši Projektēšanas uzdevumā noteiktajiem nosacījumiem, kas ir jāņem par pamatu turpmākā būvniecības ieceres īstenošanā. Papildus paskaidrojam, ka tādi provizoriskie būvdarbu apjomi, kas tika apzināti Priekšizpētes ietvaros un kurus nav ietekmējuši Pasūtītāja veiktie precizējumi, ir iekļauti Pasūtītāja publicētajā Orientējošo darbu daudzumu sarakstā.

Iepirkumu komisijas priekšsēdētāja Inta Novika